Document ID: 32008R1311

UREDBA KOMISIJE (ES) št. 1311/2008
z dne 19. decembra 2008
o določitvi zneska pomoči za prenos in pavšalne pomoči za nekatere ribiške proizvode za ribolovno leto 2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1),
ob upoštevanju Uredbe Komisije (ES) št. 2814/2000 z dne 21. decembra 2000 o podrobnih pravilih za uporabo Uredbe Sveta (ES) št. 104/2000 v zvezi z dodelitvijo pomoči za prenos za nekatere ribiške proizvode (2) in zlasti člena 5 Uredbe,
ob upoštevanju Uredbe Komisije (ES) št 939/2001 z dne 14. maja 2001 o podrobnih pravilih za uporabo Uredbe Sveta (ES) št. 104/2000 v zvezi z dodelitvijo pavšalne pomoči za določene ribiške proizvode (3) in zlasti člena 5 Uredbe,
ob upoštevanju naslednjega:
(1)
Uredba (ES) št. 104/2000 določa, da se pomoč lahko dodeli za količine nekaterih svežih proizvodov, ki se umaknejo s trga ter predelajo zaradi stabilizacije in skladiščijo ali konzervirajo.
(2)
Namen te pomoči je spodbuditi organizacije proizvajalcev, da predelajo ali konzervirajo proizvode, umaknjene s trga, da bi preprečili njihovo uničenje.
(3)
Raven pomoči ne sme biti taka, da ruši ravnotežje na trgu za zadevne proizvode ali izkrivlja konkurenco.
(4)
Raven pomoči ne sme presegati tehničnih in finančnih stroškov, povezanih z dejavnostmi, ki so bistvenega pomena za stabilizacijo in skladiščenje, evidentiranih v Skupnosti med ribolovnim letom pred zadevnim letom.
(5)
Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Za ribolovno leto 2009 so v Prilogi k tej uredbi navedeni zneski pomoči za prenos iz člena 23 Uredbe (ES) št. 104/2000 in zneski pavšalne pomoči iz člena 24(4) navedene uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 2008

Labels: 3
19
6